Diari Oficial de la Generalitat Valenciana


Sumari del DOGV 5827, del 13-08-2008 (2008/9736)

ORDRE d'1 d'agost de 2008, del conseller d'Economia, Hisenda i Ocupació, per la qual es deleguen competències en el secretari autonòmic d'Economia i Pressupostos.
------------------------------------------------------------------------------------------------------------------------------------------------------------------

### Dades del document

Número de DOGV
:   5827

Data del DOGV
:   13-08-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9736


Data del document
:   01-08-2008

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * administració regional
    * competència administrativa
    * delegació de poders

ORDRE d'1 d'agost de 2008, del conseller d'Economia, Hisenda i Ocupació, per la qual es deleguen competències en el secretari autonòmic d'Economia i Pressupostos. [2008/9736]  
L'Estatut d'Autonomia de la Comunitat Valenciana, aprovat mitjançant Llei Orgànica 5/1982, d'1 de juliol, modificada per la Llei Orgànica 1/2006, de 10 d'abril, establix en l'article 51.7 que correspon a la Generalitat l'autorització de l'endeutament dels ens locals de la Comunitat Valenciana d'acord amb el que determine la legislació de l'Estat.  
L'article 4 del Decret 7/2007, de 28 de juny, del President de la Generalitat assigna a la Conselleria d'Economia, Hisenda i Ocupació, entre altres, les competències en les àrees d'economia i hisenda.  
L'article 16 del vigent Reglament Orgànic i Funcional de la Conselleria d'Economia, Hisenda i Ocupació, aprovat per Decret 129/2007, de 27 de juliol, del Consell, i modificat pel Decret 72/2008, de 16 de maig, del Consell, atribuïx a l'àrea de Relacions Financeres amb les Entitats Locals, entre altres, la gestió de les competències financeres que en matèria d'Hisendes Locals té atribuïda la Generalitat.  
L'àrea esmentada està adscrita a la Direcció General de Pressupostos i Despeses òrgan de nivell directiu de la conselleria, vinculat a la Secretària Autonòmica d'Economia i Pressupostos, un dels dos òrgans de nivell superior en què s'estructura la Conselleria d'Economia, Hisenda i Ocupació.  
Fent ús de les atribucions conferides en els articles 28 i 63 de la Llei 5/1983, del Consell, modificada per Llei 1/2002, de 26 de febrer, de la Generalitat Valenciana i, de conformitat amb el que establix l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,  
ORDENE  
Article únic  
Delegar en el secretari autonòmic d'Economia i Pressupostos:  
1. L'autorització de l'endeutament dels ens locals de la Comunitat Valenciana, en els termes previstos en el Text Refós de la Llei Reguladora de les Hisendes Locals, aprovat pel Reial Decret Legislatiu 2/2004, de 5 de març.  
2. L'adopció dels actes jurídics o resolucions que el Reial Decret 1463/2007, de 2 de novembre, pel qual s'aprova el reglament de desplegament de la Llei 18/2001, de 12 de desembre, d'Estabilitat Pressupostària, en la seua aplicació a les entitats locals, atribuïx a l'òrgan competent de la comunitat autònoma que exercisca la tutela financera.  
DISPOSICIONS ADDICIONALS  
Primera  
En les resolucions que s'adopten en virtut de delegació es farà constar expressament, el que establix l'article 63.6 de la Llei 5/1983, de 30 de desembre, del Consell i l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Segona  
Les delegacions de competències que es disposen en la present ordre no seran obstacle perquè l'òrgan delegatori puga advocar el coneixement o resolució de tots els assumptes que considere oportuns, i, així mateix, podrà revocar-les en qualsevol moment, de conformitat amb el que establix l'article 63.5 de la Llei 5/1983, de 30 de desembre, del Consell i en els articles 13 i concordants de la mencionada Llei 30/1992.  
DISPOSICIÓ DEROGATÒRIA  
Es deroga l'Ordre de 4 de juliol de 2007, del conseller d'Economia, Hisenda i Ocupació, per la qual es deleguen competències en el secretari autonòmic d'Economia i Pressupostos.  
DISPOSICIÓ FINAL  
La present ordre entrarà en vigor el dia de la publicació en el Diari Oficial de la Comunitat Valenciana.  
València, 1 d'agost de 2008  
El vicepresident segon del Consell   
i conseller d'Economia, Hisenda i Ocupació,  
GERARDO CAMPS DEVESA